Սա ակնհայտորեն վերաբերվում է Հայաստանին, որը պաշտոնապես հայտարարել է, թե ՀԱՊԿ-ին Ադրբեջանի անդամակցության հարց հարուցվելու դեպքում կօգտագործի վետոյի իրավունքը: Կարելի է ենթադրել, որ Հայաստանը պնդել է, որ ասոցացված անդամի կամ գործընկերոջ դեպքում նույնպես պետք է հիմք ընդունել ՀԱՊԿ բոլոր անդամների համաձայնությունը եւ կտրուկ առարկել Իլհամ Ալիեւին Աստանա հրավիրելու գաղափարի դեմ: Սա կարելի է համարել Ադրբեջանի նախագահի դիվանագիտական ֆիասկոն, քանի որ պարզ է, որ մինչ այդ պաշտոնական Բաքուն համապատասխան խողովակներով աշխատանքներ է տարել Ղազախստանի, Բելառուսի եւ, ամենայն հավանականությամբ, նաեւ Տաջիկստանի հետ: Հայաստանի սկզբունքային դիրքորոշումը խառնել է Իլհամ Ալիեւի ծրագրերը: